CELEX: C2007/020/24
Language: el
Date: 2007-01-27 00:00:00
Title: Υπόθεση T-345/06: Προσφυγή της 4ης Δεκεμβρίου 2006 — Complejo Agrícola κατά Επιτροπής

27.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 20/18
            
         Προσφυγή της 4ης Δεκεμβρίου 2006 — Complejo Agrícola κατά Επιτροπής
   (Υπόθεση T-345/06)
   (2007/C 20/25)
   Γλώσσα διαδικασίας: η ισπανική
   Διάδικοι
   
      Προσφεύγουσα: Complejo Agrícola S.A. (Μαδρίτη) (εκπρόσωποι: D. A. Menéndez Menéndez και G. Yanguas Montero)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να κρίνει παραδεκτή την παρούσα προσφυγή.
            
         
               —
            
            
               να κάνει δεκτή και να εφαρμόσει την αιτηθείσα εγγραφή απόδειξη.
            
         
               —
            
            
               να κρίνει εν μέρει άκυρο το άρθρο 1, σε συνδυασμό με το παράρτημα 1 της αποφάσεως της Επιτροπής, της 19ης Ιουλίου 2006, καθόσον αφορά την κήρυξη του Acebuchales ως ΤΚΣ, και να αποκαταστήσει την πλήρη άσκηση του δικαιώματος ιδιοκτησίας της εταιρίας Complejo Agrícola επί του τμήματος της ιδιοκτησίας που δεν συγκεντρώνει τα περιβαλλοντικά κριτήρια για να κηρυχθεί ΤΚΣ.
            
         
               —
            
            
               να καταδικάσει την Επιτροπή στην καταβολή των δικαστικών εξόδων στα οποία υποβλήθηκε η Complejo Agrícola.
            
         Ισχυρισμοί και κύρια επιχειρήματα
   Η παρούσα προσφυγή ασκείται κατά της αποφάσεως της Επιτροπής, της 19ης Ιουλίου 2006, με την οποία εγκρίθηκε, σύμφωνα με την οδηγία 92/43/ΕΟΚ του Συμβουλίου (1), ο κατάλογος των τόπων κοινοτικής σημασίας (ΤΚΣ) ES6120015 «Acebuchales de la Campiña sur de Cádiz», δεδομένου ότι η προσφεύγουσα είναι κύριος μιας ιδιοκτησίας που περιλαμβάνεται στον εν λόγω ΤΚΣ.
   Προς στήριξη των αιτημάτων της, η προσφεύγουσα προβάλλει ότι:
   
               —
            
            
               Η Επιτροπή υπερέβαλε κατά τον καθορισμό του ΤΚΣ«Acebuchales de la Campiña sur de Cádiz» που επηρεάζει την ιδιοκτησία της προσφεύγουσας ως συνέπεια της εσφαλμένης εφαρμογής των κριτηρίων που καθορίζουν τα παραρτήματα I, II και III της οδηγίας 92/43/ΕΟΚ. Επιπλέον, η εσφαλμένη εφαρμογή των κριτηρίων του παραρτήματος III της οδηγίας 92/43/ΕΟΚ εκ μέρους της Επιτροπής προσδιόρισε ότι θεωρείται ως ΤΚΣ μια μεγάλη περιοχή των γηπέδων που είναι ιδιοκτησία της προσφεύγουσας και που στερούνται περιβαλλοντικής σημασίας, πράγμα που προϋποθέτει παραβίαση των αρχών της αναλογικότητας και της νομιμότητας.
            
         
               —
            
            
               Δημιουργήθηκε ένας αδικαιολόγητος και δυσανάλογος περιορισμός των δυνατοτήτων χρήσεως και εκμεταλλεύσεως που είναι συμφυείς με το δικαίωμα ιδιοκτησίας της προσφεύγουσας στις ζώνες που επηρεάζονται από τον ΤΚΣ«Acebuchales de la Campiña sur de Cádiz» που στερούνται περιβαλλοντικής αξίας.
            
         
               —
            
            
               Η προσφεύγουσα δεν είχε την ευκαιρία συμμετοχής στη διαδικασία κηρύξεως του ΤΚΣ«Acebuchales de la Campiña sur de Cádiz», πράγμα που αποτελεί παραβίαση των αρχών της ακροάσεως του ενδιαφερομένου και της ασφάλειας δικαίου.
            
         
      (1)  ΕΕ L 259 της 21.9.2006, σ. 1.